Casasbuenas

eta|dekstra|250px|Situo de Casasbuenas en la provinco Toledo kaj en Hispanio
Casasbuenas (Bonaj domoj) estas municipo de Hispanio, en la Provinco de Toledo, regiono de Kastilio-Manĉo.

 Toponimio 
La termino "Casasbuenas" evidente venas de la du hispanaj vortoj "Casas" kaj "buenas" kiuj signifus "bonaj domoj", rilate al bonkvalito de konstruitaj domoj kompare al provizoraj kabanoj aŭ rilate al reloĝado el 12a jarcento fare de malnovkristanaj kastilianoj.

 Loĝantoj 
La loĝanto nomiĝas Casasbuenero. La censita populacio en 2011 estis de 206 loĝantoj kaj la denseco estas de 6,76 loĝ/km².

 Situo 
Casasbuenas estas situanta en la okcidenta parto de Kastilio-Manĉo en la komarko aŭ distrikto Montoj de Toledo en la suda centra parto de la provinco de Toledo, je altitudo de 682 m; je 22 km el Toledo, provinca kaj regiona ĉefurbo. La areo de ties teritorio estas de 30.46 km². La geografiaj koordinatoj estas 37º 56' N, 6º 37' Ok.

 Geografio 
La municipo troviĝas situanta sur ebenaĵo iomete dekliva al oriento en la komarko Montoj de Toledo kaj limas kun la vilaĝoj Argés, Layos, Mazarambroz, Noez, Polán kaj Guadamur, ĉiuj de la provinco Toledo.

Tra la teritorio trafluas la rojo Guajaraz kiu enfluas en la riveron Taĵon.

 Historio 
Oni trovis restojn de ceramiko de kulturoj keltiberia kaj romia kiu havigas ideon de la antikveco de ties originoj. En dokumento de mozaraboj de la 13a jarcento oni mencias la domaron de Casas Bonas.

En la dua duono de la 16a jarcento estis en ties teritorio la anzinaroj La Higueruela kaj Santa Catalina.

Meze de la 19a jarcento la municipa buĝeto estis de 4.000 "reales", el kiuj 1.300 estis por pago al la sekretario. Estis tiam 120 domoj kaj lernejo kien iris 20 geinfanoj.

Meze de la 20a jarcento la populacio de multaj vilaĝoj de la regiono atingis pinton, kaj ĉe Casasbuenas super 508 loĝantoj, sed poste okazis elmigrado, senloĝigo kaj maljuniĝo de la populacio, kaj ankaŭ ĉe Casasbuenas kie oni falis al la nunaj 200.

Ekde la Hispana transiro al la demokratio la urbestro estis ĉiam el dekstraj partioj.

 Ekonomio 
Agrikulturo kaj brutobredado tradicie. Servoj kaj loĝejoj pro proksimeco de ĉefurbo Toledo.

 Notoj 

 Vidu ankaŭ 
 Municipoj de la provinco de Toledo

Kategorio:Kastilio-Manĉo
Kategorio:Municipoj de Toledo
Kategorio:Provinco Toledo